text: Трисезонни спални чували Vango - подходящи за деца и начинаещи планинари в топлото време между сезоните пролет и есен. При тях е използвана изкуствена изолация от синтетични кухи влакна (hollow fibre). Конструкцията е съставена от камери с един или два слоя с цел равномерно разпределение на материала и по-добра изолация. Кухите синтетични влакна запазват изолационните си качества, дори когато чувалът е влажен. Самите влакна не поемат влага, затова пълнежът съхне бързо. Трисезонни спални чували Vango са изработени с революционната изолация Insulite ® - фини и ултралеки спираловидни силиконови влакна, които са много компресивни и екстремно здрави. Тези кухи влакна спомагат за задържане на въздух в нишките, което води до отлични изолационни качества. Влакната са еластични, а това спомага за лесното компресиране на спалния чувал. Кухите влакна са покрити с тънък слой силикон - той фиксира позицията им в изолацията и намалява триенето между тях.